ระเบียบการประปานครหลวงระเบียบการประปานครหลวงฉบับที่๒๒๒ว่าด้วยการจัดทำทะเบียนลูกหนี้ค่าน้ำประปารายตัวพ.ศ.๒๕๓๘ โดยเห็นเป็นการสมควรวางระเบียบ ว่าด้วยการจัดทำทะเบียนลูกหนี้ค่าน้ำประปารายตัว อาศัยอำนาจตามความในข้อ ๕ ของข้อบังคับฉบับที่ ๒๖ ว่าด้วย การจัดส่ง จำหน่าย และการใช้น้ำประปา พ.ศ. ๒๕๑๗แก้ไขเพิ่มเติมโดยข้อบังคับ ฉบับที่ ๗๕ พ.ศ. ๒๕๒๖ และข้อ ๔ ของข้อบังคับ ฉบับที่๘๙ ว่าด้วยการรับ จ่าย การเก็บรักษาเงิน พ.ศ. ๒๕๓๐ข้อ ๑ ระเบียบนี้เรียกว่า ระเบียบการประปานครหลวงฉบับที่ ๒๒๒ ว่าด้วย การจัดทำทะเบียนลูกหนี้ค่าน้ำประปารายตัว พ.ศ. ๒๕๓๘ข้อ ๒[๑] ระเบียบนี้ให้ใช้บังคับตั้งแต่วันที่ ๑กรกฎาคม ๒๕๓๘ เป็นต้นไปข้อ ๓ ให้ยกเลิกบรรดาระเบียบปฏิบัติ คำสั่งหลักเกณฑ์ และวิธีปฏิบัติอื่นใดที่ขัดหรือแย้งกับระเบียบนี้และให้ใช้ระเบียบนี้แทนข้อ ๔ ในระเบียบนี้ใบเสร็จรับเงินประจำงวดหมายถึง ใบเสร็จค่าน้ำประปาและใบกำกับภาษีที่ออกประจำงวดโดยฝ่ายคอมพิวเตอร์ใบเสร็จรับเงินกรณีพิเศษหมายถึง ใบเสร็จรับเงินค่าน้ำประปาและใบกำกับภาษีที่ออกโดยส่วนควบคุมรายได้ใบเสร็จรับเงินยกเลิกหมายถึง ใบเสร็จรับเงินค่าน้ำประปาและใบกำกับภาษีที่ได้รับอนุมัติให้ยกเลิกตามระเบียบ ว่าด้วย การยกเลิกใบเสร็จรับเงินค่าน้ำประปาแฟ้มข้อมูลลูกหนี้หมายถึง ข้อมูลเกี่ยวกับลูกหนี้ค่าน้ำประปารายตัวซึ่งเก็บอยู่ในเทปหรือจานแม่เหล็กที่ใช้กับเครื่อง MAIN FRAME ที่ฝ่ายคอมพิวเตอร์ใบแจ้ง หมายถึงใบแจ้งให้จัดทำรายงานเกี่ยวกับแฟ้มข้อมูลลูกหนี้ซึ่งส่วนควบคุมรายได้จัดทำเพื่อขอให้ฝ่ายคอมพิวเตอร์ประมวลผลและจัดพิมพ์รายงานต่างๆเกี่ยวกับแฟ้มข้อมูลลูกหนี้รายการตรวจสอบบัญชีลูกหนี้หมายถึง รายงานที่แสดงสภาพรายการที่ผิดหรือที่สำคัญของข้อมูลลูกหนี้ค่าน้ำฯหรือเงินประกันการใช้น้ำที่ฝ่ายคอมพิวเตอร์ประมวลผลเมื่อจัดทำทะเบียนลูกหนี้รายตัวแต่ละครั้งรายงานเงินประกันการใช้น้ำหมายถึงรายงานที่แสดงข้อมูลเงินประกันการใช้น้ำที่ได้ประมวลผลจากการจัดทำทะเบียนเงินสดรับข้อ ๕ การจัดทำทะเบียนลูกหนี้ค่าน้ำประปารายตัวให้ถือปฏิบัติตามหลักเกณฑ์ดังต่อไปนี้๕.๑ ให้ส่วนควบคุมรายได้บันทึกข้อมูลใบเสร็จรับเงินกรณีพิเศษใบเสร็จรับเงินยกเลิกและรายการแก้ไขบัญชีลูกหนี้รายตัวซึ่งเป็นข้อมูลที่เกิดภายหลังจากที่ได้ส่งข้อมูลเพื่อออกใบเสร็จรับเงินประจำงวดแล้วจนถึงวันทำการสุดท้ายของเดือน แล้วให้จัดทำใบแจ้ง ส่งพร้อมข้อมูลที่บันทึกให้ฝ่ายคอมพิวเตอร์๕.๒ ให้ฝ่ายคอมพิวเตอร์นำข้อมูลจากแฟ้มข้อมูลที่เกี่ยวข้องมาประมวลผลและจัดทำทะเบียนลูกหนี้ค่าน้ำประปารายตัวรายการตรวจสอบบัญชีลูกหนี้รายการเงินประกันการใช้น้ำ และรายงานต่างๆตามใบแจ้งส่งให้ส่วนควบคุมรายได้๕.๓ ให้ส่วนควบคุมรายได้ตรวจสอบความถูกต้องของทะเบียนลูกหนี้ค่าน้ำประปารายตัว และรายงานอื่นๆที่ได้รับจากฝ่ายคอมพิวเตอร์ และส่งยอดสรุปเงินประกันการใช้น้ำและรายงานที่เกี่ยวข้องให้ส่วนจัดเก็บและรับเงินตรวจสอบความถูกต้องของเงินประกันการใช้น้ำต่อไปหากมีรายการที่จะต้องปรับปรุงแก้ไขให้ดำเนินการในงวดถัดไป๕.๔สำหรับการแก้ไขปรับปรุงบัญชีลูกหนี้ค่าน้ำประปาและเงินประกันการใช้น้ำจากข้อมูลที่ตรวจสอบให้หน่วยงานที่เกี่ยวข้องจัดทำแบบรายวันทั่วไปจัดส่งให้ฝ่ายบัญชีเพื่อปรับปรุงบัญชีต่อไปข้อ ๖ สำนักงานประปาสาขาใดที่ยังไม่ได้อ่านมาตรด้วยเครื่องอ่านมาตรวัดน้ำมือถือให้จัดส่งข้อมูลการออกใบเสร็จรับเงินเป็นเอกสารให้ฝ่ายคอมพิวเตอร์ข้อ ๗ให้หน่วยงานที่ปฏิบัติงานลักษณะเดียวกับสำนักงานประปาสาขาถือปฏิบัติตามระเบียบนี้ในส่วนที่เกี่ยวข้องโดยอนุโลมประกาศณ วันที่ ๒๒ พฤษภาคม พ.ศ. ๒๕๓๘สุวิชฟูตระกูลผู้ว่าการการประปานครหลวงหมายเหตุ:- ด้วยคณะกรรมการและคณะทำงานศึกษาวิเคราะห์ และจัดทำระบบงานคอมพิวเตอร์ ระบบงาน CIS. (CUSTOMERINFORMATION SYSTEM) ซึ่งได้รับการแต่งตั้งตามคำสั่ง กปน.ที่ ๔๑๓/๒๕๓๑ สั่ง ณ วันที่ ๓๑ ตุลาคม ๒๕๓๑ และแก้ไขเพิ่มเติม ฯลฯได้เห็นสมควรยกเลิกการปฏิบัติงานตามคู่มือรายได้ ระเบียบการจัดเก็บรายได้ บทที่ ๔ตอนที่ ๑ การแก้ไขบัญชีลูกหนี้รายตัว โดยได้กำหนดหลักเกณฑ์ขึ้นใหม่และจัดทำเป็นระเบียบการประปานครหลวง ว่าด้วยการจัดทำทะเบียนลูกหนี้ค่าน้ำประปารายตัวฉบับดังกล่าวนี้ เพื่อให้สำนักงานประปาสาขาหรือหน่วยงานที่ปฏิบัติงานลักษณะเดียวกับสำนักงานประปาสาขาใช้เป็นแนวทางในการปฏิบัติงานต่อไปนันติญา/พิมพ์๑๑มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๖๔/๑๗ พฤศจิกายน ๒๕๔๑